Σούπερ Λίγκα 2018–19

Η Σούπερ Λίγκα 2018–19 (γνωστή και ως Super League Σουρωτή για εμπορικούς λόγους) ήταν το ελληνικό πρωτάθλημα ποδοσφαίρου της περιόδου 2018-19, το 60ο πρωτάθλημα που διεξήχθη σε μορφή εθνικής κατηγορίας, το 40ο από καταβολής του επαγγελματικού ποδοσφαίρου και το 13ο με την ονομασία Σούπερ Λίγκα. Μετείχαν 16 σύλλογοι, όσοι κατέλαβαν την 1η έως και τη 14η θέση της προηγούμενης διοργάνωσης και οι 2 πρώτοι της Φούτμπολ Λιγκ 2017–18. Ο Παναθηναϊκός ξεκίνησε με -6 βαθμούς, καθώς η δευτεροβάθμια επιτροπή της ΕΠΟ απέρριψε οριστικά το αίτημα του για αδειοδότηση, ενώ είχε σημαντικούς περιορισμούς στις μεταγραφές. Η προηγούμενα ισχύουσα διάταξη προέβλεπε τον υποβιβασμό στην αμέσως επόμενη κατηγορία για τις μη αδειοδοτούμενες ΠΑΕ, όμως -κατόπιν και πιέσεων του Παναθηναϊκού αποφασίστηκε σε συνεδρίαση της Ολομέλειας της Σούπερ Λιγκ τον Μάιο του 2018 η απαλοιφή του υποβιβασμού από τις προβλεπόμενες ποινές. Ο ΠΑΟΚ ξεκίνησε με -2 βαθμούς, λόγω του περιστατικού της εισβολής παραγόντων του ΠΑΟΚ με επικεφαλής τον πρόεδρό του Ιβάν Σαββίδη στον αγωνιστικό χώρο στον αγώνα με την ΑΕΚ στο προηγούμενο πρωτάθλημα. Πρωταθλητής αναδείχθηκε ο ΠΑΟΚ για 3η φορά στην ιστορία του, κατακτώντας το πρωτάθλημα με νέο ρεκόρ αήττητου (26-4-0), ξεπερνώντας το προηγούμενο ρεκόρ του Παναθηναϊκού από τη σεζόν 1963-64 (24-6-0). Ο ΟΦΗ εξασφάλισε την παραμονή του στη Σούπερ Λιγκ ύστερα από διπλούς αγώνες μπαράζ με τη δευτεραθλήτρια της Φούτμπολ Λιγκ ομάδα του Πλατανιά.

 Ο Παναθηναϊκός στις 7 Αυγούστου ανακοίνωσε την αλλαγή έδρας, έπειτα από το εξώδικο του ερασιτέχνη Παναθηναϊκού για χρέη από την ενοικίαση του γηπέδου της Λεωφόρου Αλεξάνδρας. Συγκεκριμένα ο Παναθηναϊκός δήλωσε ως έδρα το Ολυμπιακό Στάδιο Αθηνών και ως αναπληρωματική το Γήπεδο Γεώργιος Καμάρας. Τη δεύτερη αγωνιστική του πρωταθλήματος ο Άρης Θεσσαλονίκης χρησιμοποίησε το Καυτανζόγλειο Στάδιο ως έδρα, λόγω εργασιών στο Κλεάνθης Βικελίδης. Στις συμμετοχές περιλαμβάνεται η σεζόν 2018-19. Πηγή: Super League 1 Ο ΠΑΟΚ ξεκίνησε το πρωτάθλημα με -2 βαθμούς, ως μέρος της ποινής που του επιβλήθηκε την προηγούμενη σεζόν λόγω της διακοπής του αγώνα με την ΑΕΚ στο 90ο λεπτό. 2 Ο Παναθηναϊκός ξεκίνησε το πρωτάθλημα με -6 βαθμούς λόγω μη αδειοδότησης στο πρωτάθλημα, ενώ τιμωρήθηκε με -5 βαθμούς λόγω επεισοδίων που έλαβαν χώρα στον αγώνα της 25ης αγωνιστικής με τον Ολυμπιακό και είχαν ως αποτέλεσμα την οριστική διακοπή του στο 70ο λεπτό. 3 Από την ΑΕΚ αφαιρέθηκαν 3 βαθμοί λόγω επεισοδίων στον αγώνα της 5ης αγωνιστικής με τον Ολυμπιακό. Ο πίνακας δείχνει τις θέσεις των ομάδων μετά από κάθε αγωνιστική. Στην περίπτωση που κάποια αγωνιστική αναβληθεί και πραγματοποιηθεί μετά το πέρας άλλων αγωνιστικών, οι θέσεις συμπληρώνονται μετά από αυτές τις αγωνιστικές. Παράδειγμα: Αν αναβληθεί η 13η αγωνιστική και πραγματοποιηθεί μεταξύ 15ης και 16ης αγωνιστικής τότε οι θέσεις των ομάδων μετά την 14η αγωνιστική φαίνονται στην 13η, της 15ης στην 14η και της 13ης στην 15η. Πηγή: Super League Πηγή: Super League 1 Η γηπεδούχος ομάδα παρατίθεται στην αριστερή πλευρά *Ο αγώνας διεκόπη στο 70' εις βάρος του ΠΑΟ λόγω επεισοδίων, ενώ το αποτέλεσμα εκείνη τη στιγμή ήταν ΠΑΟ - Ολυμπιακός 0-1. Ο 13ος της Σούπερ Λιγκ ΟΦΗ και ο 2ος της Φούτμπολ Λιγκ Πλατανιάς αναμετρήθηκαν σε διπλούς αγώνες διαβάθμισης (μπαράζ) στις έδρες των δύο ομάδων, με τον πρώτο αγώνα να ορίζεται κατόπιν κλήρωσης στην έδρα του Πλατανιά και με έπαθλο μία θέση στην αναδιαρθρωμένη Σούπερ Λιγκ της προσεχούς περιόδου. Τελευταία ενημέρωση: 7 Μαΐου 2019. Τελευταία ενημέρωση: 7 Μαΐου 2019. Τελευταία ενημέρωση: 7 Μαΐου 2019. Επίσημος ιστότοπος